G’danmikaagwo!

TD Niibin Gindaasan Debendaagziwin aawan Canada memaanji m’chaag, niizhing nwewin niibin gindaaswin igewin manjigwa epiitziwaad binoojiinig, beshgendmoowaad miinwaa ezhi gshkitoowaad. Maanda wenpash igewin bagidinigaade woshme agwa niishing mdaaswaag gindaaswowiigwaamigoon maampii Canada, miinwaa wenpanad awii dagoosjigaadeg niibin enaaknigen. Owi Debendaagziwin maamiikwenjgaazwog Canadian ozhibii’igewinwinin/kwe, meznibiigejig miinwaa aansokaanan, miinwaa ombinaawok binoojiinig awii mikaamwaad menwendaagwok gindaasan awiinwaa nikiiyaa ezhi gindaaswaad. Amii maanda ezhi maajtaang gaagage bimaadzin awii zaagtoon gindaasan.

Dabigwa-iidig agwa daa wiiijii-ewog binoojiinig – gdo gindaaswowiigwaam maampii Canada mage endaang, mzinaakzige biiwaabkoonsin, maage agwa dibi-iidig niibin ezhwin-agoowaad.

Binoojiinig adaa:

* makaanaa’aa getchi mnabiigaadegin
* naagdoowaamdamwaad e’gindmoowaad
* gwaadmawaad miinwaa maadhookiiwaad aanin bemaadzijig maampii kitchi kiing
* gindmoowaad mzinignan mzinaakzige biiwaabkoonsin
* wiijiiwewaad dnakmigak
* maawaanjitowaad dagookzignan
* zhibiimowaad waawiiyetaagwok, aansokaanan miinwaa agaa gindmowaad inendmowaad, miinwaa woshme niibna gegoo!

Temgad agwa kina gwaya awaa msendan, miinwaa agwa binoojiingig nesdowaamdazwaad eshibiigaadeg, m’shi eskoonwiswaad miinwaa inodewiziwaan.

Gdaa gnoonaag gindaasogamgoon enkiitaagejig nangwa niibin awii ndakendman gdo inodwiziwaan gezhi wiijii’ewaapan TD Niibin Gindaasaan Debendaagziwin miinwaa wenpash awii debnaman nikaazwinan!

**Écrivez votre URL**